Epidemiolog: Valul 4-Delta va începe în România în cel mult trei săptămâni. În cel mai bun caz vor fi 5.000 de cazuri pe zi.
Valul 4-Delta a devenit o certitudine pentru România și va debuta în următoarele 1-3 săptămâni, spune epidemiologul Octavian Jurma. Nu putem anticipa unde și când va fi vârful, afirmă epidemiologul. Epidemiologul estimează între 5.000 și 20.000 de cazuri pe zi.
Valul 4-Delta a devenit o certitudine pentru România și va debuta în următoarele 1-3 săptămâni, spune epidemiologul Octavian Jurma. Nu putem anticipa unde și când va fi vârful, afirmă epidemiologul, însă estimează între 5.000 și 20.000 de cazuri pe zi."Tulpina Delta este oficial dominantă în Europa, mult mai repede decât ne așteptam. De săptămâna asta începe numărătoarea inversă pentru valul 4 și la noi. Cred că e momentul potrivit să schimbăm și nomenclatura valurilor adăugând tulpină dominantă acolo unde se cunoaște (ex: valul Delta-4), mai ales că sunt țări în care unele valuri lipsesc sau au fost cumulate în unul singur", scrie pe Facebook epidemiologul Octavian Jurma.Acesta extrapolează scenarii pe baza evoluției din țări aflate în plin val, precum Marea Britanie (țară cu cel mai bun sistem de monitorizare COVID-19 din lume) și Indonezia (epicentrul actual al pandemiei).Ambele țări, susține Octavian Jurma, se află la vârful valului 4 cu varianta Delta și au un număr apropiat de cazuri de COVID-19 zilnic, dar contextul este diferit. Marea Britanie are în medie 45.000 de cazuri pe zi în contextul unei populații vaccinate în proporție de 65%. Indonezia are în medie 49.000 de cazuri pe zi în contextul unei unei populații vaccinate în proporție de 15%.Asta face ca Indonezia să aibă 1.300 de decese pe zi, de peste 20 de ori mai multe față de Marea Britanie, care are în medie 60 de decese pe zi."Vaccinarea este fără îndoială responsabilă de această diferență pentru că, spre deosebire de valul 3, care a fost produs de tulpina Alpha în Anglia și de tulpina Beta în Indonezia, tulpina Delta este acum dominantă în ambele țări. Vaccinarea nu poate împiedica valul Delta, însă îl poate reduce mult atât ca număr, cât și ca gravitate", spune Jurma.În condițiile în care România are o rată de vaccinare de 25% (apropiată de cea din Indonezia), dar o rată de infectare de peste 30% (apropiată de cea din Marea Britanie) în valurile 2 și 3, epidemiologul susține că ne putem aștepta ca severitatea valului 4 în România să se situeze între cele două repere."Valul Delta-4 debutează relativ violent și ajunge la apogeu în aproximativ 4 săptămâni. Același aspect îl va avea și în România, dar la noi va fi vizibil doar în spitale, pentru că testarea preventivă a fost abandonată. Având în vedere că în ritmul actual nu vom avea 30% din populație vaccinată decât în luna octombrie 2021 și că imunitatea ajunge la nivelul optim la 30 de zile după vaccinare, vaccinarea la debutul valului și în val nu ne poate scoate din val. Valul 4-Delta este acum o certitudine pentru România și va debuta odată cu dobândirea dominantei variantei Delta, în următoarele 1-3 săptămâni și ne va surprinde nevaccinați. Nu putem anticipa unde și când va fi vârful datorită gradului înalt de cosmetizare politică a datelor oficiale, însă putem extrapola pe baza datelor din cele două țări că în cel mai fericit caz va fi la fel de înalt ca valul Alpha-3 (5.000 de cazuri pe zi) și în cel mai rău caz de 4 ori mai sever (20.000 de cazuri pe zi). Să sperăm că vom avea parte de un scenariu fericit cu un vârf între 4 și 6.000 de cazuri pe zi și un procent mic de internări și decese. Este prea târziu să ne mai pregătim la nivel național pentru cel mai rău scenariu, însă tu o poți face vaccinându-te. Mai avem doar 2-3 săptămâni să ne vaccinăm pentru a evita că familia noastră să devină victima a noului val de infectări", încheie epidemiologul.